Κώστας Τριπολίτης

Ο Κώστας Τριπολίτης (Αθήνα, 16 Σεπτεμβρίου 1953) είναι Έλληνας στιχουργός, ποιητής, σκηνοθέτης, σεναριογράφος και ραδιοφωνικός παραγωγός.

 Βιογραφία 
Γεννήθηκε στην Αθήνα στις 16 Σεπτεμβρίου 1953. Σπούδασε κινηματογράφο και στη συνέχεια Νευροψυχολογία και Γλωσσολογία στη Γερμανία.

Συνεργάστηκε με συνθέτες-τραγουδοποιούς όπως ο Μίκης Θεοδωράκης, ο Δήμος Μούτσης, ο Θάνος Μικρούτσικος, ο Αντώνης Βαρδής, ο Σταμάτης Κραουνάκης, ο Γιώργος Χατζηνάσιος, ο Μίμης Πλέσσας, ο Λίνος Κόκοτος, ο Διονύσης Τσακνής, ο Γιώργος Κριμιζάκης, ο Νίκος Ιγνατιάδης, ο Λάκης Παπαδόπουλος, ο Νίκος Ζιώγαλας και η Μάρθα Μεναχέμ.

Επίσης, συνεργάστηκε με ερμηνευτές όπως η Σωτηρία Μπέλλου, η Μαρία Φαραντούρη, ο Δημήτρης Μητροπάνος, ο Γιώργος Νταλάρας, η Βίκυ Μοσχολιού, η Χάρις Αλεξίου, ο Βασίλης Παπακωνσταντίνου, η Δήμητρα Γαλάνη, η Μαρινέλλα, η Άλκηστις Πρωτοψάλτη, η Γλυκερία, η Μαργαρίτα Ζορμπαλά, οι Αδελφοί Κατσιμίχα, ο Κώστας Μακεδόνας, η Τάνια Τσανακλίδου, η Λιζέτα Νικολάου, η Μπέσσυ Αργυράκη, η Χριστιάνα, η Νένα Βενετσάνου, ο Μιχάλης Βιολάρης, ο Λευτέρης Μυτιληναίος, ο Λαυρέντης Μαχαιρίτσας, ο Χρήστος Θηβαίος, η Βασιλική Λαβίνα, ο Γιώργος Μεράντζας, ο Χάρρυ Κλύνν, ο Γιάννης Κούτρας, ο Διονύσης Θεοδόσης, η Μαρία Κανελλοπούλου και ο Γιάννης Λεκόπουλος.

Τα πιο γνωστά έργα του είναι: Δε λες κουβέντα, Ανεμολόγιο, Μοναξιά χιλιάδες φύλλα, Νταλίκα, Ερηνούλα μου (Delenda Est), Επεμβαίνεις, Συχνότητα, Άρλεκιν, Φράγμα, Ηλεκτρισμένα, Επιβάτης, Σχήμα Λόγου, Ένα μπλούζ, Μπουμ, Αγάπη, Ραντάρ κ.α.

Διατελεί επί σειρά ετών συνεργάτης εφημερίδων και εντύπων ως αρθρογράφος και σχολιαστής, και υπήρξε σεναριογράφος τηλεοπτικών εκπομπών και σκηνοθέτης ταινιών μικρού μήκους. Έχει εκδώσει ποιήματα και πεζογραφήματα και είναι μέλος της ΑΕΠΙ από το 1972. Τα τελευταία χρόνια παρουσίαζε την εκπομπή «Εδώ Μεσάνυχτα» στο Δεύτερο Πρόγραμμα, κάθε μεσάνυχτα Τρίτης, όπου σχολίαζε την επικαιρότητα και διάβαζε ποιήματα ελλήνων ποιητών, παρεμβάλλοντας τραγούδια-διαμάντια της ελληνικής και όχι μόνο μουσικής.

 Δισκογραφία και συμμετοχές 

 1977 "Πες μου. Μουσική: Λίνος Κόκοτος, Μίμης Πλέσσας, Ερμηνεία: Βασιλική Λαβίνα
 1978 "Για δέσιμο". Μουσική: Γιώργος Κριμιζάκης, Ερμηνεία: Χάρρυ Κλυνν
 1979 "Χριστιάνα". Μουσική: Νίκος Ιγνατιάδης, Ερμηνεία: Χριστιάνα
 1979 "Μεγάλη στιγμή". Μουσική: Νίκος Ιγνατιάδης, Ερμηνείας: Μπέσσυ Αργυράκη
 1979 "Εικόνες". Μουσική: Γιώργος Χατζηνάσιος, Ερμηνεία: Δήμητρα Γαλάνη
 1980 "Τι να μας κάνει η νύχτα". Μουσική: Νίκος Ιγνατιάδης, Ερμηνεία: Χριστιάνα
 1980 "Σ’ αγάπησα, μ’ αγάπησες". Μουσική: Αντώνης Βαρδής, Ερμηνεία: Λιζέτα Νικολάου
 1980 "Χωρίς ταυτότητα". Μουσική: Γιώργος Χατζηνάσιος, Ερμηνεία: Τάνια Τσανακλίδου
 1980 "6 ελληνικά τραγούδια & 5 τραγούδια σε ποίηση Πωλ Ελυάρ". Μουσική: Νένα Βενετσάνου, Ερμηνεία: Νένα Βενετσάνου
 1981 "Επιβάτης". Μουσική: Μίκης Θεοδωράκης, Ερμηνεία: Μαρία Φαραντούρη
 1981 "Πίσω απ' τη βιτρίνα". Μουσική: Γιώργος Χατζηνάσιος, Ερμηνεία: Γιάννης Κούτρας
 1981 "Το γαϊτανάκι της ζωής". Μουσική: Ανδρέας Πρέζας, Ερμηνεία: Μιχάλης Βιολάρης
 1981 "Ραντάρ". Μουσική: Μίκης Θεοδωράκης, Ερμηνεία: Γιώργος Νταλάρας
 1981 "Σκουριασμένα Χείλια". Μουσική: Σταμάτης Κραουνάκης, Ερμηνεία: Βίκυ Μοσχολιού
 1981 "Φράγμα". Μουσική: Δήμος Μούτσης, Ερμηνεία: Δήμος Μούτσης, Σωτηρία Μπέλλου, Λουκιανός Κηλαηδόνης, Άλκηστις Πρωτοψάλτη
 1983 "Να’ ταν η ζωή τραγούδι". Μουσική: Λίνος Κόκοτος, Ερμηνεία: Γλυκερία
 1986 "Συγκάτοικοι είμαστε όλοι στην τρέλα". Μουσική: Αντώνης Βαρδής, Ερμηνεία: Αντώνης Βαρδής, Λαυρέντης Μαχαιρίτσας, Αδελφοί Κατσιμίχα
 1987 "Ρινγκ". Μουσική: Τάκης Μπουγάς, Ερμηνεία: Μαρινέλλα, Τάνια Τσανακλίδου, Μαρία Κανελλοπούλου
 1987 "Το τρίτο μάτι". Μουσική: Διονύσης Τσακνής, Ερμηνεία: Διονύσης Τσακνής
 1987 "Αγώνες Ταχύτητας". Μουσική: Λάκης Παπαδόπουλος, Ερμηνεία: Λάκης με τα ψηλά ρεβέρ
 1987 "Ό,τι πεις απόψε θα γίνει". Μουσική: Νίκος Ζιώγαλας, Ερμηνεία: Νίκος Ζιώγαλας 
 1987 "Η Χάρις Αλεξίου σε απρόβλεπτα τραγούδια". Μουσική: Θάνος Μικρούτσικος, Ερμηνεία: Χάρις Αλεξίου
 1988 "Όλα από χέρι καμένα". Μουσική: Θάνος Μικρούτσικος, Ερμηνεία: Βασίλης Παπακωνσταντίνου
 1989 "Όσο κρατάει ένας καφές". Μουσική: Θάνος Μικρούτσικος, Ερμηνεία: Θάνος Μικρούτσικος
 1991 "Ζωντανή ηχογράφηση στο Αττικόν". Μουσική: Παραδοσιακό, Ερμηνεία: Γιώργος Νταλάρας
 1992 "Συγγνώμη για την άμυνα". Μουσική: Θάνος Μικρούτσικος, Ερμηνεία: Γιώργος Νταλάρας
 1994 "Κοινή γνώμη". Μουσική: Αντώνης Βαρδής, Ερμηνεία: Αντώνης Βαρδής
 2002 "Γέφυρες". Μουσική: Διονύσης Τσακνής, Ερμηνεία: Διονύσης Τσακνής, Σταμάτης Κραουνάκης, Σπείρα-Σπείρα, Δημήτρης Μητροπάνος, Γιώργος Μεράντζας, Κώστας Μακεδόνας, Φίλιππος Πλακιάς
 2007 "Μικρή ελεγεία". Μουσική: Μάρθα Μεναχέμ, Ερμηνεία: Χρήστος Θηβαίος, Γιάννης Λεκόπουλος, Μάρθα Μεναχέμ

 Παραπομπές 
 http://www.musicpaper.gr/topics/item/3077-κώστας-τριπολίτης-επιβάτης-στην-υποψία-αυτή-του-πλήθους.UhNosz93uM9
 Στίχοι του Κώστα Τριπολίτη http://www.stixoi.info/stixoi.php?info=Lyrics&act=index&sort=alpha&lyricist_id=52

Κατηγορία:Έλληνες στιχουργοί
Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Έλληνες ποιητές
Κατηγορία:Νεοέλληνες ποιητές